Puffin Island (Anglesey)

Puffin Island () on saari Pohjois-Walesissä Angleseyn saaren pohjoisosassa. Saaresta alkaa Menainsalmen koillinen pää. Viikingit käyttivät saaresta nimeä Priestholm.

pienoiskuva|vasen|Saaren kartta
Pyhä Seiriol perusti Penmonin luostarin 600-luvulla saaren läheisyyteen. Samalla hän perusti saarelle uskonnollisen yhteisön. Siitä juontuu saaren kymriläinen nimi Ynys Seiriol eli Seiriolin saari. Sanotaan, että Pyhä Seiriol oli haudattu saarelle, samoin kun hänen suojelijansa Gwyneddin kuningas Maelgwn Gwynedd. Saarella on useita keskiaikaisia luostareiden raunioita sekä 1100-luvulta peräisin oleva kirkon torni. Giraldus Cambrensis mainitsee saaren matkallaan Walesissa vuonna 1188.Holy Penmon

pienoiskuva|vasen|Saari vuonna 1815
Saaren englanninkielinen nimi Puffin Island on suomeksi Lunnisaari. Nimensä mukaan saarella oli suuri lunnipopulaatio. Myös ruokkeja oli saarella runsaasti. 1890-luvulla saarelle kuitenkin pääsi isorottia, jotka romahduttivat saaren pesivät lintukannat. Vuonna 1998 aloitettiin rottien poistaminen saarelta, toivoen että linnut palaisivat pesimään saarelle.

pienoiskuva|vasen|Trwyn Dun majakka
Puffin Islandin ja Angleseyn saaressa olevan niemen Penmon Pointin (kymriksi Trwyn Du) välinen salmi on vaarallinen purjehtia. Vuonna 1831 Liverpoolista tullut laiva Rothesay Castle upposi salmeen. Pian tämän haverin jälkeen rakennettiin Trwyn Dun majakka.

 Lähteet 

Aiheesta muualla

Luokka:Walesin saaret
Luokka:Anglesey